OzLabs/hebrew-wiki-articles huggingface dataset:
הרצחת וגם ירשת

הביטוי "הֲרָצַחְתָּ וְגַם יָרָשְׁתָּ?" משמעותו שנעשה עוול על גבי עוול, כאשר בנוסף יש בהן הפקת הנאה ותועלת מפירות העוולה שהיא בחינת הגדלת העוולה מבחינת עושה העוולה, ומנגד "הוספת חטא על פשע" בבחינת הגדלת העוולה כלפי הקורבן.

== מקור ==

פסל אליהו הנביא ב[[קרן הכרמל]]
מקורו של הביטוי הוא במקרא בתיאור סיפור כרם נבות היזרעאלי ודברי התוכחה של אליהו הנביא כלפי אחאב.

הסיפור המקראי על כרם נבות מציג במלוא עוזה את עוולת הנישול ורמיסת הצדק הטבעי, ומהווה אחד מהלקחים המוסריים העזים והנוקבים ביותר בקוד האתיקה היהודי. למן ימי המקרא ועד ימינו - משמש ביטוי זה להצגת הכשל המוסרי של הפקת הנאה וטובה מפירותיה של עוולה חמורה.

הסיפור שזור בשרשרת עוולות, הסתה וכזב שנעשים כלפי נבות על ידי איזבל ואחאב. אחאב חשק בכרם נבות ומנסה לשדלו להעבירו לידיו בתשלום, נבות מסרב לוותר על נחלתו.

איזבל אשת אחאב מסיתה את הציבור כנגד נבות, תוך שימוש כוזב במערכת המשפט, בשם ה' ובשם המלכות, בבידוי ראיות על ידי סוכניה, ומביאה לסילוקו ולסקילתו למוות של נבות. עם מות נבות יורשים אחאב ואיזבל את כרם נבות, כדין מי שפשע כנגד המלך.

== פרשנים ותלמוד ==
על פי הפרשנים, השאלה היא דברי תוכחה שמשמעותם היא אפשרות נוספת מתבססת על הקוד המקראי על פיו נכסיו של אדם שבגד במלך והוצא להורג עוברים למלך, כך שהשאלה היא 

ניתן לבצע הקבלה של הדבר לחוק המקראי והתלמודי על פיו לא עונשים את האדם בעונש כפול. כך למשל, אדם שעשה מעשה שיש בו מוות וגם תשלום ממוני, למשל רציחת אדם תוך כדי הריסת רכושו, אם עונשו מוות – יהיה פטור מהעונש הממוני הקל. עם זאת, אין מדובר בפירוש רווח לדעת רוב החוקרים, אשר רואים בביטוי "הרצחת וגם ירשת" כדברי תוכחה, ולא כשאלה משפטית ו/או דברים הבאים לסנגר על הרוצח בניסיונו לרשת את הקורבן.

==בחוק==
חוק הירושה הישראלי קובע "אלה פסולים לרשת את המוריש: מי שהורשע על שגרם במתכוון למותו של המוריש או שניסה לגרום למותו ...".

בתי משפט השתמשו בביטוי לנמק שלילת זכותו של אדם ליהנות מפירות עוול שעשה. בפסק דין Riggs v. Palmer במדינת ניו יורק נקבע שנכד שרצח את סבו לא יירש אותו, למרות הוראות הצוואה של הסב. בישראל, נימק השופט מישאל חשין את הסירוב לאפשר לאדם לגדל את בנו שנולד לו מקטינה בניגוד לחוק, תוך שימוש בביטוי "הרצחת וגם ירשת?".

==ראו גם==
*לא יהא חוטא נשכר
*רצח מלה מלבסקי

== לקריאה נוספת ==
* .
* יעקב שפירא, [http://www.justice.gov.il/NR/rdonlyres/...1BC4.../375.rtf ושוב על "הרצחת וגם ירשת?"], באתר של [http://index.justice.gov.il/Units/MishpatIvri/GilyonotParasha/Pages/gilyonot.aspx גליונות על פרשת השבוע], משרד המשפטים (שנת תש"ע)

== הערות שוליים ==

קטגוריה:ניבים וביטויים תנ"כיים
קטגוריה:סיפורי ספר מלכים
קטגוריה:אליהו הנביא
פה (תו)

התו פה הוא תו בסולם הצלילים, שמסומן באות F. תדירותו באוקטבה הראשונה היא 349 הרץ. במספור עממי נחשב כתו הרביעי בסולם התווים.
__NOTOC__
הצליל פה במפתחות השונים:
קובץ:Music note F.jpg
* פה הוא הצליל שמשמיע הצופר של מכוניות אמריקניות.

==פה דיאז==
פה דיאז הוא התו המוגבה בחצי טון מפה והוא מסומן ב־#F.

==פה במול==
פה במול הוא התו המונמך מפה בחצי טון והוא מסומן ב־♭F. מבחינת גובה אבסולוטי, בכיוון מושווה, התו שווה לצליל מי אך הוא שונה ממנו מבחינה הרמונית. בכלים בעלי אינטונציה גמישה, כמו כלי קשת, קיים הבדל בין הצלילים.

==סולם פה מז'ור==
הסולם פה מז'ור הוא הסולם המז'ורי המתבסס על התו פה. התווים בסולם הם: פה, סול, לה, סי במול, דו, רה, מי ופה.

==סולם פה מינור==
הסולם פה מינור הוא הסולם המינורי המתבסס על התו פה. התווים בסולם הם: פה, סול, לה במול, סי במול, דו, רה במול, מי במול, ופה.

==אקורד פה מז'ור==
האקורד פה מז'ור הוא אקורד מז'ורי, שצליל הבס שלו הוא פה. התווים באקורד הם פה, לה, ודו. האקורד מסומן באות F. אפשר למצוא את האקורד בסולמות פה מז'ור, בתור טוניקה, סי מז'ור, בתור דומיננטה, ודו מז'ור, בתור סובדומיננטה.

==אקורד פה מינור==
האקורד פה מינור הוא אקורד מינורי שצליל הבס שלו הוא פה. התווים באקורד הם פה, לה במול ודו. האקורד מסומן ב־Fm. אפשר למצוא את האקורד בסולמות: פה מינור בתור טוניקה, ודו מינור בתור דרגה רביעית.

==ראו גם==
* מפתח פה

==קישורים חיצוניים==

קטגוריה:תווים
סול (תו)

סול הוא תו בסולם הצלילים, שמסומן באות G. תדירותו באוקטבה הראשונה היא 392 הרץ. במספור עממי הוא החמישי בסולם התווים. התו סול הוא התו ששומעים כאשר מרימים שפופרת של טלפון נייח בישראל.

הצליל סול במפתחות השונים:
קובץ:Music note G.jpg

== סול דיאז ==
התו סול דיאז הוא תו הגבוה מסול בחצי טון והוא מסומן ב-#G.

== סול במול ==
התו סול במול הוא תו הנמוך מסול בחצי טון והוא מסומן ב-Gb.

== סולם סול מז'ור ==
סולם סול מז'ור הוא הסולם המז'ורי המתבסס על הצליל סול. רצף התווים בסולם הם: סול, לה, סי, דו, רה, מי, פה דיאז וסול.

== סולם סול מינור טבעי ==
סולם סול מינור הוא הסולם המינורי המתבסס על הצליל סול. רצף התווים בסולם הם: סול, לה, סי במול, דו, רה, מי במול, פה וסול.

==ראו גם==
* מפתח סול

קטגוריה:תווים
משוואות פרידמן

משוואות פרידמן הן משוואות דיפרנציאליות המתארות את התפשטות היקום כתלות בצפיפות היקום (הצפיפות הכוללת של טנזור המאמץ-מסה-אנרגיה). קרויות על שם אלכסנדר פרידמן, שגילה אותן בשנת 1922.

משוואות אלה נובעות מהצבת מטריקת פרידמן-למטר-רוברטסון-ווקר
<math display="block">ds^2 = -c^2 dt^2 + R^2(t) \left( \frac{dr^2}{1-kr^2} + r^2 d\Omega^2 \right)</math> 
של יקום הומוגני ואיזוטרופי במשוואות איינשטיין של תורת היחסות הכללית. משוואות פרידמן הן זוג משוואות דיפרנציאליות המתאר את התפתחותו של פרמטר הסקלה של היקום <math>R(t)</math> כתלות בזמן. 

משוואות אלה הן: 
<math display="block">\left( \frac{\dot{R}}{R} \right)^2 = \frac{8 \pi G}{3} \rho - k \frac{c^2}{R^2} + \frac{\Lambda}{3}</math>
<math display="block">\frac{\ddot{R}}{R} = -\frac{4 \pi G} {3 c^2} (\rho c^2 + 3 P ) + \frac{\Lambda}{3}</math>
כאשר <math>\Lambda</math> הוא הקבוע הקוסמולוגי של איינשטיין, <math>\rho</math> היא צפיפות המסה-אנרגיה הרגילה ו־P הוא הלחץ. הגודל <math>k</math> מבטא את העקמומיות של היקום ויכול לקבל אחד מ-3 ערכים: 1+ (יקום כדורי), 1- (יקום היפרבולי) ו-0 (יקום שטוח).

מצמד משוואות אלה אפשר להסיק משוואה שלישית שימושית:
<math display="block">\dot{\rho} c^2 = -3 \frac{\dot{R}}{R} ( \rho c^2 + P )</math>
משוואה זו מבטאת שימור אנרגיה.

כדי לפתור משוואות אלו יש לדעת את משוואות המצב של היקום (אלה משוואות המקשרות בין הלחץ לצפיפות, והן נובעות מהפיזיקה של היקום) וכן את ערכי הפרמטרים <math>k</math> (עקמומיות היקום) ו־<math>\rho</math> (צפיפות היקום).

הגודל <math>H(t) = \frac{\dot{R}(t)}{R(t)}</math> נקרא קבוע האבל (אף על פי שהוא משתנה בזמן).

==פרמטר הצפיפות==
פרמטר הצפיפות (באנגלית: Density parameter), המסומן באות היוונית אומגה <math>\ \Omega</math>, הוא היחס בין צפיפות החומר הממוצעת ביקום לצפיפות הקריטית (Critical density), גודל הניתן לחישוב.

גודלו של פרמטר הצפיפות קובע את צורת היקום מבחינת הגאומטריה שלו. אם גודלו גדול מ-1, הגאומטריה ספירית; אם גודלו קטן מ-1; הגאומטריה היפרבולית; ואם גודלו שווה ל-1, הגאומטריה שטוחה. ללא קיומה של אנרגיה אפלה, גאומטריה ספירית שקולה ליקום סגור הגדל עד לגודל מסוים ואז מתחיל להתכווץ. כיום ידוע על קיומה של אנרגיה אפלה, ועל כן אפשרות זו של יקום מתכווץ בעתיד הרחוק לא תיתכן.

מדידות עקיפות מראות שגודלו של פרמטר הצפיפות הוא 1 או קרוב מאוד ל-1.

==ראו גם==
* קבוע האבל
* התפשטות היקום
* צפיפות היקום
* חומר אפל
* המפץ הגדול 
* הקבוע הקוסמולוגי

==הערות שוליים==

קטגוריה:קוסמולוגיה
קטגוריה:תורת היחסות הכללית
פרידמן, משוואות
מרכז (תורת החבורות)

בתורת החבורות, מרכז החבורה <math>G</math> היא קבוצת כל האיברים שמתחלפים עם כל איברי <math>G</math>:
:<math>\text{Z}(G)=\{z\in G:gz=zg\,,\forall g\in G\}</math>
המרכז הוא תמיד תת-חבורה נורמלית ואבלית של <math>G</math>. סימונו מגיע מהמילה הגרמנית Zentrum שמשמעותה "מרכז".

אם <math>G</math> היא חבורה אבלית אז מרכז החבורה הוא כל החבורה. מצד שני, חבורה נקראת חסרת מרכז אם <math>\text{Z}(G)=\{e\}</math> (המרכז תמיד מכיל את איבר היחידה של החבורה, ולכן הוא אינו יכול להיות ריק).

נתבונן בהומומורפיזם <math>\varphi</math> מהחבורה <math>G</math> לחבורת האוטומורפיזמים שלה <math>\varphi:G\to\text{Aut}(G)</math> המוגדר לפי <math>(\varphi(g))(h)=ghg^{-1}</math> (כלומר <math>\varphi(g)</math> הומומורפיזם הצמדה ב-<math>g</math>). הגרעין של ההעתקה, כלומר כל איברי <math>G</math> שעוברים לאוטומורפיזם הזהות, הוא המרכז של <math>G</math>, והתמונה <math>\varphi(G)</math> היא חבורה הנקראת חבורת האוטומורפיזמים הפנימית של <math>G</math>, ומסומנת <math>\operatorname{Inn}(G)</math>. לפי משפט האיזומורפיזם הראשון <math>G/\text{Z}(G)\cong\text{Inn}(G)</math>. לפעמים מסומנת חבורה זו גם כ-<math>G^\text{ad}=G/\text{Z}(G)</math>.

==ראו גם==
*מרכז (אלגברה)

==קישורים חיצוניים==
*

*

קטגוריה:תורת החבורות
מיכאל אוחיון

מיכאל אוחיון, בלש משטרתי, הוא דמות בדיונית, גיבור סדרת הספרים הבלשיים של הסופרת הישראלית בתיה גור. דמותו מבוססת, ככל הנראה, על שוטר אמיתי בשם זה.

אוחיון נולד בשנת 1945 והוא ממוצא מרוקאי. בתיכון למד בפנימייה למחוננים בירושלים. היה נשוי לנירה ונולד להם בן אחד בשם יובל. לאחר מספר שנים התגרש מאשתו. מאז ניהל כמה מערכות יחסים, בהם רומן אחד ארוך עם אישה נשואה.

קיבל תואר שני בהיסטוריה כללית מהאוניברסיטה העברית. לאחר סיום למודיו פנה אליו קצין משטרה בשם עמנואל שורר, והציע לו לעבוד כבלש במשטרת ירושלים. אוחיון קיבל את ההצעה, קיבל דרגת קצונה והשתלב כבלש חוקר במשטרה. רוב הזמן היה במחוז ירושלים, אך תקופה מסוימת פעל ביחידה הארצית לחקירת פשעים. בדרך כלל הוא פועל בצוות חקירה מיוחד (צח"מ) עם קצין המודיעין דני בלילתי ועם הבלש אלי בכר ורעייתו צילה, אף היא שוטרת. במהלך שירותו במשטרה עלה מדרגת פקד עד דרגת סגן ניצב.

אוחיון חוקר פרשות רצח המתרחשות בקבוצות חברתיות סגורות, כמו אגודה של פסיכיאטרים, מרצים בחוג לספרות או חברי קיבוץ. השיטה שהוא משתמש בה בחקירת רצח היא בירור מערכות היחסים בין הדמויות הפועלות בפרשה והתחקות אחר המניעים העמוקים שלהם. הוא מנסה להתבונן מנקודת המבט של החשודים, ולפענח את מה שהביא אותם לפעול כפי שפעלו. ההזדהות שלו עם נחקריו מביאה לפתיחות מצדם ובסופו של דבר להודאתם במעשה. בחקירותיו הוא נעזר בידע האקדמי ובהשכלה התרבותית שרכש באוניברסיטה.

אוחיון חובב ספרות יפה ומוזיקה קלאסית. רוב חייו עישן, אך בשלב מסוים ניסה להיגמל. דעותיו הפוליטיות, שאותן איננו מרבה לבטא, ממוקמות בשמאל הציוני המתון. הוא מתאפיין במלנכוליה תמידית המלווה אותו ובדאגנות רבה כלפי בנו.

ב-1991 יצא בערוץ 1 הסרט "רצח בשבת בבוקר" המבוסס על הספר ובו מיכאל אוחיון גולם על ידי השחקן ארנון צדוק.

==סדרת ספרי "מיכאל אוחיון"==

* רצח בשבת בבוקר (כתר, 1988)
* מוות בחוג לספרות (כתר, 1989)
* לינה משותפת (כתר, 1991)
* המרחק הנכון (כתר, 1996)
* רצח בדרך בית לחם (כתר, 2001)
* רצח, מצלמים (כתר, 2004) (לפי תסריט שכתבה גור עבור סדרת טלוויזיה בשם זה, שביים רם לוי בשנת 2000)

==לקריאה נוספת==
* , הפרק "מיכאל אוחיון והאליטות הנפשעות: מהקיבוץ אל 'מנזר השתקנים'", עמ' 300–310.

==קישורים חיצוניים==
* 

==הערות שוליים==

קטגוריה:דמויות ספרותיות
קטגוריה:שוטרים בדיוניים
קטגוריה:מותחנים בעברית
קטגוריה:ספרי הוצאת כתר
דגל כורדיסטן

דגל כורדיסטן הוא דגל המשמש את העם הכורדי. יש האומרים שהוא נוצר בשנות ה־20 של המאה ה־20 על־ידי ארגון הח'ויבון. הדגל נאסר לשימוש באיראן ובסוריה.

== היסטוריה ==
הדגל הכורדי נוצר על ידי התנועה לעליית כורדיסטן ב-1920.

הדגל הכורדי הראשון הונף במהלך מרד כורדי בעיראק המנדטורית בין מאי ליוני 1919. הדגל, ששימש לאחר מכן גם את ממלכת כורדיסטן , מדינה כורדית קצרת ימים שהתקיימה בין 1921 ל-1925, היה דגל ירוק שעליו עיגול אדום ובתוכו סהר.

רפובליקת אררט, מדינה כורדית בלתי־מוכרת שהתקיימה במזרח טורקיה בשנים 1927–1930, השתמשה לדגלה בדגל דומה לדגל הכורדי, אך עיגול השמש שברכזו עוצב בצורה שונה. דגל נוסף ששימש את הרפובליקה כלל עיגול זהוב ובתוכו שני הרים לציון הר אררט.

הרפובליקה של מאהבאד, מדינה כורדית שהתמכה על ידי ברית המועצות, שהתקיימה בצפון־מערב איראן ב־1946, הציבה את זריחת השמש בתוך סמליל סובייטי. 

בדגל עיראק בשנים 1959-1963 יוצגו הכורדים על ידי שמש במרכז הדגל. 

הדגל הוא דגלה הרשמי של כורדיסטן העיראקית, אוטונומיה כורדית נרחבת בצפון עיראק, מאז הקמתה הרשמית ב־1992. יום הדגל מצוין ב־17 בדצמבר.

ב-2006 הורה נשיא כורדיסטן העיראקית מסעוד בארזאני על הסרת הדגל העיראקי, שכלל בתוכו סמלי בעת', בשל מבצע אל-אנפאל, בו ביצע ממשל סדאם חוסיין טבח בכורדים. לאחר הסרת הסמל הבעת'י מהדגל ב-2008, הותרה הצגת הדגל העיראקי לצד דגל כורדיסטן בכורדיסטן העיראקית.

המנהל האוטונומי של צפון ומזרח סוריה, ישות כורדית מוכרת למחצה בצפון מזרח סוריה, אימצה דגל בו מוצג סמלה על רקע לבן. דגל נוסף המשמש את האזור הוא טריקולור בצבעי צהוב, אדום וירוק.

== עיצוב ==
דגל כורדיסטן הוא טריקולור ירוק-לבן-אדום, צבעי הלאומיות הכלל־אירנית. הצבעים מסמלים גם את הטבע בכורדיסטן (ירוק) שלום (לבן) ודם לוחמי העצמאות הכורדית (אדום). במרכז הדגל מוטבע שמש בעל עשרים ואחת קרניים, המסמל את זריחת ועליית כורדיסטן. גרסאות קודמות של הדגל הציגו שמונה עשרה קרניים בשמש

== גלריה ==
<gallery>
קובץ:Flag of the Republic of Ararat (fictitious).svg|דגל רפובליקת אררט
קובץ:Flag of Kingdom of Kurdistan (1922-1924).svg|דגל ממלכת כורדיסטן
קובץ:Flag of the Republic of Mahabad.svg|דגל רפובליקת מהבט
קובץ:Flag of PYD Party Rojava Kurdistan.jpg|דגל כורדיסטן הסורית
קובץ:Kurdish flag (Khoiboun).svg|דגל נוסף של רפובליקת אררט.
קובץ:De facto SA-NES Flag.svg|דגל הרפובליקה האוטונומית של צפון מזרח סוריה
קובץ:Flag of Iraq (1959–1963, 3-2).svg|דגל עיראק בשנים 1959-1963. השמש הצהובה-אדומה שברכז מייצגת את הכורדים
</gallery>

==קישורים חיצוניים==

* 

כורדיסטן
קטגוריה:כורדיסטן
כורדיסטן
קטגוריה:כורדיסטן העיראקית: פוליטיקה
הפשטה

הציור משמאל מהווה הפשטה מסוימת של הציור מימין
"קומפוזיציה X", [[וסילי קנדינסקי, 1939]]
הפשטה (בלועזית: אַבְּסְטְרַקְצִיָּיה) היא פעולה מחשבתית, הכוללת הגדרה ושימוש במושג חדש, המבטא מכנה משותף של מושגים קיימים. ההפשטה מאפשרת להתייחס לעניין מסוים, בהקשר רצוי ותוך התעלמות מתכונות הפרטים שאינן רלוונטיות להקשר.

לדוגמה המושג "אדם" הוא הפשטה של הרבה סוגים של בני אדם (נשים, גברים, נוצרים, מוסלמים וכו'). כאשר טוענים טענה המשתמשת במושג המופשט, כמו "לכל אדם מגיע חופש דיבור" מתייחסים למכנה המשותף, ומתעלמים מתכונות הפרטים שאינן מעניינות בהקשר זה. בדוגמה שניתנה, לאדם מגיע חופש, ללא קשר למגדרו, דתו או תכונותיו האחרות.

== הפשטה בעולם העיצוב והאמנות החזותית ==
הפשטה משמשת אמנים ומעצבים על מנת להביע מושגים רעיוניים בכלים ויזואליים. אין הכוונה לשימוש בסמלים אלא בשימוש בצורות מופשטות, זאת אומרת צורות שלא ניתן להגדיר אותן באמצעות מושג קונקרטי. דוגמה לכך ניתן למצוא ביצירות רבות של הציירים וסילי קנדינסקי וג'קסון פולוק.

הפשטה צורנית היא תהליך ויזואלי המבטא הפחתה של המאפיינים הצורניים של אובייקט קיים. מעצבים ואמנים משתמשים בהפשטה צורנית על מנת לקשר אסוציאטיבית בין היצירה לבין ההשראה שלה, לעיתים על מנת להצביע על תכונות נוספות של היצירה. באופן זה משתמש הצייר סלבדור דאלי בדימוי ויזואלי מופשט של פניו בציוריו.
הפשטה גאומטרית היא הפשטה המבוססת על צורות גאומטריות.

== הפשטה בפסיכולוגיה ==
בתאוריות קוגניטיביות העוסקות בהתפתחות - ההפשטה היא פעולה מחשבתית המאפשרת לאדם לחשוב על האפשרי ולא רק על הממשי, ומכאן לעסוק בתפיסות עולם, עקרונות, ומושגים מופשטים. על פי תיאורית ההתפתחות של ז'אן פיאז'ה, יכולת חשיבה זו מתאפשרת החל מגיל 12 או 13 ועד אז יכול הילד לעסוק במושגים קונקרטיים בלבד. פיאז'ה מציין שישנן תרבויות פרימיטיביות ששלב זה אינו בא בהן לידי ביטוי, וכן שלא כל מתבגר ומבוגר זוכה להגיע לרמת חשיבה זו.

==הפשטה במתמטיקה==

במתמטיקה, הפשטה היא הליך מרכזי של זיקוק התכונות העקרוניות של אובייקט נחקר וזניחת תכונות אחרות ממשיות שלו שבמסגרתן נחקר במקור.

==הפשטה במדעי המחשב==

רעיון ההפשטה הוא אחד מהרעיונות הנשקלים בעת כתיבת אלגוריתם ליישום או תוכנית. משמעות הרעיון הוא פירוק משימה מסובכת לכמה חלקים הניתנים לפתרון פשוט ויעיל ככל האפשר, ולישמם בעיקר כפונקציות, כאשר ישנה פונקציה אחת המחברת ביניהם.

== הערות ==
המימרה "הפשטה היא בורות בררנית" (או "הפשטה היא בורות סלקטיבית") מבליטה את האספקט של ההתעלמות מהפרטים שאינם רלוונטיים בהקשר המופשט.

יש לשים לב להבדל בין מושג ההפשטה למושג הפשטנות ומושג הפשטות. יש להבדיל בין המושג הפשטה למושג ייצוג, באופן שסמל יוצר סימון של אובייקט.

==ראו גם==
* אמנות מופשטת

==קישורים חיצוניים==

* 

קטגוריה:פסיכולוגיה קוגניטיבית
קטגוריה:מונחים בפילוסופיה
קטגוריה:אמנות
לה

לה הוא תו בסולם התווים, שמסומן גם באות A. תדירותו באוקטבה הראשונה (של מפתח סול) היא 440–443 הרץ בכלי הנגינה המודרניים, ולפי תדירות זו מכוונים את צלילם של כלי המיתר. לה הוא הצליל של הקולן. במספור עממי נחשב התו כתו השישי בסולם התווים. בפסנתר הוא הצליל הראשון.

התו מופיע כתדירות סטנדרד גם בישומים טכניים שונים כמו בתבנית הבדיקה של ערוצי טלוויזיה או בצליל "המתנה" של הטלפון. הכלי שבדרך כלל נותן את ה"לה" לשם כוונון צלילי התזמורת הוא האבוב.

התו לה במפתחות שונים:
קובץ:Music note A.jpg

== לה דיאז ==
התו לה דיאז הוא תו הגבוה בחצי טון מהתו לה והוא מסומן ב-♯A.

== לה במול ==
התו לה במול הוא תו הנמוך מלה בחצי טון והוא מסומן ב-♭A.

== סולם לה מז'ור ==
סולם לה מז'ור הוא הסולם המז'ורי המתבסס על הצליל לה. רצף התווים בסולם הם: לה, סי, דו דיאז, רה, מי, פה דיאז, סול דיאז, לה. היינו, שלושה סימני היתק (דיאזים, במקרה זה) במפתח.

== סולם לה מינור ==
סולם לה מינור (טבעי) הוא הסולם המינורי המתבסס על הצליל לה. רצף התווים בסולם הם: לה, סי, דו, רה, מי, פה, סול, לה. אין בסולם זה כל סימני היתק במפתח.

==קישורים חיצוניים==

קטגוריה:תווים
סי

התו סי הוא תו בסולם התווים, שמסומן גם באות B. בארצות דוברות גרמנית האות B מסמלת את הצליל סי במול, והאות H את הצליל סי (בקר). תדירותו באוקטבה הראשונה היא 495 הרץ. במספור עממי הוא השביעי בסולם התווים.

התו סי על המפתחות השונים:
קובץ:Music note B.jpg

==סולם סי מז'ור==
סי הוא המתבסס על הצליל סי. רצף התווים בסולם הם: סי, דו דיאז, רה דיאז, מי, פה דיאז, סול דיאז, לה דיאז וסי.

==סולם סי מינור==
סולם סי מינור הוא הסולם המינורי המתבסס על הצליל סי. רצף התווים בסולם הם: סי, דו דיאז, רה, מי, פה דיאז, סול, לה וסי.

==קישורים חיצוניים==

קטגוריה:תווים
מילווקי

מילווקי (באנגלית: Milwaukee) היא העיר הגדולה ביותר במדינת ויסקונסין וה-31 בגודלה בארצות הברית. העיר שוכנת לחופה המערבי של ימת מישיגן. בשנת 2022 התגוררו בעיר 563,305 תושבים.<ref name="USCensusEst2021"></ref>

מילווקי מוכרת במיוחד בשל המבשלות ומפעלי הבירה שלה, כמו גם ביריד מוצרי החלב השנתי שלה. בנוסף, יש במילווקי קבוצת כדורסל (מילווקי באקס) המשחקת בליגת ה-NBA.

== היסטוריה ==
האזור היה מיושב במשך שנים על ידי אינדיאנים. שבטים אינדיאנים אלו היו מעורבים במלחמות רבות הכוללות את מלחמת הצרפתים והאינדיאנים, ואף היו מעורבים לטובת ארצות הברית במלחמת העצמאות של ארצות הברית. למרות ברית זו, האינדיאנים נאבקו בארצות הברית במהלך מלחמת 1812.

האירופאים הראשונים שעברו להתגורר באזור היו מיסיונרים צרפתיים וסוחרי פרוות במהלך המאה ה-17 וה-18. בשנת 1818, התיישב במקום מגלה הארצות הצרפתי-קנדי סולומון ג'ונאו. גל התיישבות אירופאי החל בשנת 1835. בשנת 1846 אוחדה העיר ג'ונאו עם שתי ערים שכנות, ונוצרה היחידה המוניציפלית של העיר מילווקי. מספר גדול של מהגרים מגרמניה וממדינות אחרות הגדילו את אוכלוסיית העיר במהלך שנות ה-40 של המאה ה-19 ובמהלך העשורים שבאו אחריו. גורמים מרכזיים להגירה היו אדמות חקלאיות זולות וכישלון אביב העמים. בנוסף על ההגירה הגרמנית, הגיעה לעיר גם הגירה פולנית רבה.

== דמוגרפיה ==
נכון לשנת 2022, גרים בעיר כ-563 אלף תושבים.

=== דת ===
נכון לשנת 2010, 51.8% מתושבי מילווקי מגדירים עצמם כדתיים. 24.6% מזהים את עצמם כקתולים, 10.8% לותרנים, 1.6% מתודיסטיים ו-0.6% יהודים.

=== חלוקה גזעית ===
* לבנים- 37%
* אפרו-אמריקאים- 40%
* היספנים- 17.3%
* אסייתים- 3.5%

== ערים תאומות ==
* 
* 
* 
* 

==ראו גם==
* בניין עיריית מילווקי
*מילווקי באקס

== קישורים חיצוניים ==

* 

* 
* 

==הערות שוליים==

*
קטגוריה:ויסקונסין: ערים
קטגוריה:ארצות הברית: ערי חוף
קטגוריה:ארצות הברית: ערי נמל פנימיות
קטגוריה:יישובים שהוקמו ב-1846
מקלע ויקרס

מקלע ויקרס (באנגלית: Vickers machine gun) היה המקלע הבינוני העיקרי של בריטניה בשתי מלחמות העולם. המקלע מבוסס על מקלע מקסים שאותו החליף בשירות הצבא הבריטי. משקל המקלע בין 15 ל-23 קילוגרם, בהתאם לתוספות שהוצמדו לו.

==רקע==
היירם מקסים פיתח את המקלע המהפכני שלו בשנות השמונים המאוחרות של המאה ה-19, ובמהרה הם נכנסו לשירות בצבאות אירופה הגדולים. יותר מכך, בעסקה עם חברת הנשק הבריטית "ויקרס", הבטיח מקסים שהנשק יכנס לייצור המוני. ואכן, מקלע המקסים שיוצר על ידי חברת ויקרס לא רק נמכר לצבא הבריטי, אלא גם נמכר לצבאות רבים ברחבי העולם.

מקלע ויקרס 303. השרוול העבה שסביב לקנה הכיל את מי הקרור. בתמונה לא נראה מכל המים לקרור הקנה
למרות הצלחת הנשק, ועם פקיעת זכויות הפטנט של ממציאו, היירם מקסים, החליטה חברת ויקרס לייצר גרסה משופרת שלו. הנשק שנוצר היה קל יותר מה"מקסים" המקורי, ובעל ביצועים זהים, ולכן אומץ על ידי הצבא הבריטי ב-1912. הנשק נקרא "מקלע ויקרס".

==המקלע ושימושיו==
עמדת מקלע ויקרס של הצבא המצרי ליד [[גשר עד הלום]]
המקלע עצמו היה עדיין כבד, אם כי פחות ממקלע "מקסים", ושקל 50 קילוגרם פחות ממנו, בהתאם למקבע שעליו הותקן ולכמות התחמושת. התחמושת הייתה בקוטר 7.7 מ"מ (0.303 בריטי), דומה לזו של הרובה הבריטי הסטנדרטי לי אנפילד. הכדורים הוזנו בסרט מבד כותנה שהכיל כ־250 כדורים.

המקלע התפרסם באמינותו הרבה. באחד מקרבות מלחמת העולם הראשונה, באוגוסט 1916, הפלוגה הבריטית ה-100 מקורפוס המקלעים, בה היו עשרה מקלעי ויקרס, ירתה במשך 12 שעות רצופות כמיליון כדורים ללא שום תקלות, תוך שהיא מחליפה 100 קנים למקלעים.

זוג מקלעי ויקרס הורכבו במטוס הימי הדו-כנפי וחד-מנועי קאנט 25 שהיה בשירות חיל האוויר המלכותי האיטלקי בין השנים 1931–1943.

עקב משקלו הכבד יחסית כלל צוות המקלע ביחידות החי"ר מספר אנשים. בדרך כלל כלל הצוות 6–8 איש. אחד להפעלתו, אחד להזנת השרשראות והשאר לנשיאת הציוד והתחמושת. בתקופת מלחמת העולם הראשונה הוא היה נישא על גבי פרדות וסוסים. ביחידות הרכובות האוסטרליות כלל צוות המקלע שישה חיילים כאשר המקלע וחלקיו נישאו על גבי שני סוסים נוספים. בהמשך הוא הותקן גם על גבי כלי רכב שונים.

בתקופת מלחמת העולם השנייה הוא הותקן גם על גבי שריוניות בריטיות.
עקב התבססותו על קירור מים, הפך המקלע לכלי מיושן יחסית למקלעים שהופיעו בצבאות השונים שפעלו כבר על בסיס קירור אוויר, כגון המקלע האמריקני מסוג M1919 בראונינג, הגרמני מסוג MG34 וכן MG42, או הצ'כי מסוג בזה 7.92 מ"מ.

==מלחמת העצמאות==
מקלע זה היה המקלע הבינוני הנפוץ ביותר בקרב גדודי החי"ר של הצבא המצרי בתש"ח.
צוותי המקלע המצריים נעו באמצעות נושאי ברן זחליליים.

אזכור להפעלת מקלעי ויקרס מצריים בקרבות תש"ח בדרום: קרב עבדיס, קרב בית דראס, קרב יד מרדכי, קרב נגבה.

==קישורים חיצוניים==

==הערות שוליים==

קטגוריה:מקלעים במלחמת העולם הראשונה
קטגוריה:אמצעי לחימה בריטיים במלחמת העולם הראשונה
קטגוריה:נשק קל בריטי במלחמת העולם השנייה
קטגוריה:מקלעים בריטיים
קטגוריה:אמצעי לחימה במלחמת העצמאות
אימון מתקדם

האימון המתקדם הוא שלב בתהליך ההכשרה של הלוחם בחילות השדה של צה"ל לאחר סיום הטירונות.

==אופי ההכשרה של אימון מתקדם בחיל הרגלים==
בפרק הטירונות, בו מוסמך לוחם חי"ר ולוחם חה"ן לדרגת רובאי 05, עובר החייל הכשרה כלוחם חי"ר יחיד, וכחלק מקבוצות קטנות עד לרמת מחלקה. במהלך המשך הכשרתו באימון המתקדם לומד החייל להילחם כחלק מפלוגה ונחשף למתארים מגוונים יותר של לוחמה כגון: לוחמת שטח בנוי, שיתוף פעולה עם חילות אחרים כגון חיל השריון וחיל האוויר ושיפור מיומנויות מקצועית בקליעה ניווט וכושר גופני.

בסיום פרק האימון המתקדם מוסמך לוחם החי"ר ולוחם ההנדסה כרובאי 07. פרק זה אינו מסיים את הכשרת הלוחם ובטרם יסיים את המסלול הוא עוד צפוי להתאמן במסגרת הגדוד אליו מיועדת הפלוגה וכן להשתתף בתעסוקה מבצעית. לוחמי חיל הרגלים ולוחמי חיל ההנדסה עוברים מסלול זהה והכשרה מפרכת וקשה יותר משל שאר יחידות השדה בזרוע היבשה.

===תוכן ההכשרה===
* לחימה במסגרת של מחלקה ופלוגה.
* לוחמה בשטח בנוי (לש"ב).
* הפעלת נגמ"שים.
* שימוש בכלי נשק שונים:
** נשק צלפים
** מטול רימונים
** פגיון
** מקלע קל נגב
** מקלע מאג
** מקלע כבד (מק"כ)
** מקלע רימונים (מקל"ר/מקל"רון)
** טיל כתף לאו
**טיל כתף מטאדור
** מטול רקטות נגד טנקים מדגם RPG-7
** מרגמות

===ענידת סיכה===
בחטיבות החי"ר בהם החיילים עונדים סיכה בהתאם לגדוד אליו הם משתייכים (גולני, גבעתי, נח"ל, צנחנים, וכפיר) נהוג שבסיום האימון המתקדם מוענקת לחייל הסיכה המציינת את השתייכותו לגדוד. (להוציא את סיכת הלוחם אותה יקבל החייל רק בסוף המסלול). לאחר האימון המתקדם בדרך כלל הלוחמים ממשיכים לתעסוקה מבצעית ראשונה.

== אימון מתקדם בחילות אחרים ==
גם בשאר חילות השדה הקרביים (חיל ההנדסה הקרבית, חיל השריון, חיל התותחנים וחיל האיסוף הקרבי וחטיבת החילוץ) ישנו אימון מתקדם בו החייל רוכש עוד מיומנויות חי"ר, מתמקצע בתחום ההתמחות של החיל ולומד לשתף פעולה עם כוחות אחרים במסגרות גדולות יותר ואף משתף פעולה עם חילות אחרים.
*בפלוגות הטנקים של חיל השריון נקרא האימון המתקדם צמ"פ, ראשי תיבות של אימוני צוות מחלקה ופלוגה ונמשך כארבעה חודשים
*בחיל התותחנים אחרי האימון המתקדם מוכשר הלוחם כ"לוחם תותחן" ברמת רובאי 04 במערך הקני והרקטי וברמת רובאי 05 ביחידות המיוחדות של החיל. האימון המתקדם בתותחנים נקרא צפ"ס, ראשי תיבת של אימוני צוות, פלגה (מחלקה) וסוללה. בעוד שהטירונות נערכת בבסיס שבטה, האימון המתקדם נערך בבסיס הגדודי ואורך כארבעה חודשים
*בחיל ההנדסה הקרבית אחרי אימון מתקדם מוכשר לוחם ההנדסה כרובאי 07-חה"ן ופלס 06.
*בחיל האיסוף הקרבי אחרי אימון מתקדם מוכשר לוחם האיסוף כרובאי 06 וסייר 07.
*בחטיבת החילוץ אחרי אימון מתקדם מוכשר לוחם החילוץ כרובאי 06 ומחלץ 07.

== הערות שוליים ==

קטגוריה:חיל הרגלים הישראלי
קטגוריה:שירות בצה"ל
קטגוריה:לוחמה
ברת מוריזו

ברת מוריזו (בצרפתית: Berthe Morisot; 14 בינואר 1841 – 2 במרץ 1895) הייתה ציירת אימפרסיוניסטית צרפתייה, היא הייתה נשואה לצייר הצרפתי אז'ן מאנה אחיו של הצייר הנודע אדואר מאנה. אמנותה מדגימה את האפשרויות המצומצמות אשר עמדו לרשותן של נשים אמניות בתנועות אוונגרד בסוף המאה ה-19. 

== ביוגרפיה ==
ברת נולדה בבּוּרְז', במחוז שֶר שבצרפת והייתה הבת הצעירה בין שלוש בנות במשפחה בורגנית מצליחה, אשר עודדה אותה ואת אחיותיה בחקירתן את האומנות. היא הייתה נכדתו של צייר הרוקוקו ז'אן הונורה פראגונאר (Jean-Honore Fragonard). אחיותיה ויתרו על העיסוק באומנות, שלא היה מקובל בזמנו כעיסוק לנשים, אולם מוריזו גמרה אומר בלבה כי תעסוק באומנות. למרות שאימה נסתה להניא אותה מכך, אביה לא מנע ממנה זאת, ואף מימן לה ולאחיותיה שיעורים פרטיים בציור. 

במכתב לאחותה, אֶדְמָה, כותבת ברת: <blockquote>"אתמול אמרה לי אמי בנימוס שאין לה שום ביטחון בכשרוני, ושהיא מאמינה שאין ביכולתי ליצור משהו רציני אי פעם. אני רואה שהיא חושבת שאני מטורפת לחלוטין משום שאמרתי לה שאני מוכשרת באותה מידה כמו העלמה נלי ז'אקמאר"<ref></ref>.</blockquote>היות שהאקדמיה לאמניות היפות לא קבלה לשורותיה נשים, הן קיבלו שיעורים פרטיים מהצייר ז'אן-בטיסט קאמי קורו, אשר לימד אותן את טכניקת "פְּלֵן אֵר" ("באוויר הפתוח" בצרפתית)<ref></ref>. מוריזו ציירה יצירות קטנות ממדים בחוצות, כעבודות מוגמרות או כהתנסויות לימודיות למטרת עבודות גדולות, המיועדות להשלמה בסטודיו.

ב-1864 התקבלה מוריזו ל"סלון דה פריז", כאשר באמתחתה שני ציורי נוף. היא המשיכה להציג את עבודותיה בסלון עד 1874, אז נפתחה תערוכת האימפרסיוניזם הראשונה שבה הציגה את יצירותיה בין יצירותיהם של מונה, רנואר, סזאן, דגה, פיסארו וסיסלי. בהמשך, מוריזו, יחד עם קאמי פיסארו, הייתה אחת משני אמנים אשר עבודותיהם הוצגו בכל תערוכות האימפרסיוניסטים המקוריות. 

ב-1868 הכירה לראשונה את אדואר מאנה, ובהשפעתה הוא התנסה בציורי "פלן אר" ונמשך אל תוך מעגל האימפרסיוניסטים. הוא הכיר אותה כשהייתה כבר אמנית, ולאורך נישואיה תמך במאמציה האומנותיים, דבר שהיה יוצא דופן בזמנו.

== יצירתה ==
במהלך חייה, ברת מוריזו שויכה לקטגוריית "האמניות הנשיות" חסרת החשיבות דאז, אשר הביאו אל הבד תכנים שגרתיים מחיי היומיום, כגון נשים, ילדים (בין היתר דגמנה לציוריה בתה ג'ולי מאנה) והתרחשויות ביתיות. אמנם, אלו היו ביטויים של חייה היומיומיים ב"בורגנות הגבוהה", והיוו עבורה את הגשמתה כדוקטרינרית אימפרסיוניסטית. אולם לצד זאת היא כתבה ביומנה: "אני לא חושבת שאי פעם היה גבר שהתייחס לאישה באופן שווה, וזה כל מה שאני מבקשת, כי אני יודעת שאני שווה כמוהם"<ref></ref>.

הנשים בציוריה מוצגות כישויות עצמאיות ללא תלות במעמדן, וכמי שחייהן עוברים ברובם הרחק מעיני הגברים. היא נחשבת לראשונה שהפכה את חייהן "הנסתרים" של הנשים לנחלת הציבור.

ברת מוריזו מתה בגיל 54 בפריז, ונקברה בבית הקברות שברובע פאסי.

כיום, ציוריה נמכרים בלמעלה מארבעה מיליון דולר<ref></ref>.

== ראו גם ==

* ג'ולי מאנה

==קישורים חיצוניים==

* 
* 

==הערות שוליים==

העריסה (1872)
חדר האוכל (1875)

קטגוריה:ציירים אימפרסיוניסטים צרפתים
קטגוריה:ציירות צרפתיות
קטגוריה:ציירות אימפרסיוניסטיות
קטגוריה:ילידות 1841
קטגוריה:נפטרות ב-1895
קרל

קרל הוא שם פרטי הנפוץ, בגרסאות ובצורות שונות, במספר רב של ארצות. השם ניתן לאצילים ומלכים ברבות מארצות אירופה.

מקור השם בגרמנית עתיקה, ומשמעו "אדם חופשי". בשפה השוודית המילה ממשיכה לשמש גם כיום במשמעותה "אדם".

==צורות שונות של השם==
השם מופיע במגוון רחב של צורות בארצות שונות, ביניהן:
* Charles באנגלית
* Charles בצרפתית
* Carl קרל בנורווגית ובאנגלית
* Carlo באיטלקית
* Carlos קרלוש בפורטוגזית
* Carlos בספרדית
* Carol ברומנית
* Karl קרל בנורווגית, שוודית וגרמנית
* Karel קרל בהולנדית וצ'כית
* Karol בפולנית
* K&#225;roly בהונגרית

קיימות גם צורות נשיות של השם, כגון קרולין, קרולה, שרלין, שרלוט, שרלוטה, וקרלה.

קטגוריה:שמות פרטיים לגברים
קרול

קַרוֹל (CAROL0) הוא שם פרטי הנפוץ, בגרסאות ובצורות שונות, במספר רב של ארצות. השם ניתן לאצילים ומלכים ברבות מארצות אירופה. מקור השם בגרמנית עתיקה, ומשמעו "אדם חופשי". גם שם משפחה יהודי קְרוּל (CROLL) שמקורו במילה סלאווית שמשמעה "מלך".

==הערות שוליים==

קטגוריה:שמות משפחה
אוניברסיטת פרינסטון

אוניברסיטת פרינסטון (באנגלית: Princeton University) היא אוניברסיטת מחקר פרטית מליגת הקיסוס בפרינסטון, ניו ג'רזי. היא המוסד הרביעי הוותיק ביותר להשכלה גבוהה בארצות הברית, ולרוב מדורגת בין האוניברסיטאות הטובות והיוקרתיות בעולם.

== היסטוריה ==
אוניברסיטת פרינסטון נוסדה בשנת 1746 בשם The College of New Jersey והייתה ממוקמת בעיר אליזבת שבניו ג'רזי. האוניברסיטה עברה לעיירה פרינסטון בשנת 1756. היא הפכה לאוניברסיטה רשמית בשנת 1896, וכתוצאה ושינתה את שמה הרשמי לאוניברסיטת פרינסטון, בשנת 1896. בימיה הראשונים, האוניברסיטה הייתה פרסביטריאנית (פלג נוצרי). כיום האוניברסיטה היא אינה דתית, ואין לה דרישות דתיות מהסטודנטים.

פרינסטון לא קיבלה נשים ללימודים עד 1969. ובניגוד לאוניברסיטאות אחרות מסוגה, כמו אוניברסיטת הרווארד ואוניברסיטת קולומביה, לא היה לה גם קולג' צמוד המיועד לנשים.

=== כיום ===
רוב הסטודנטים באוניברסיטת פרינסטון לומדים לקראת תואר ראשון. אוניברסיטת פרינסטון היא האוניברסיטה העשירה בעולם פר-סטודנט. פרינסטון נחשבת כאחת האוניברסיטאות היוקרתיות בעולם, וכך לדוגמה היא מדורגת על ידי פורבס ועל ידי U.S. News & World Report כקולג' הטוב ביותר בארצות הברית.

הביקוש ללמוד בפרינסטון הוא רב, וכמו אוניברסיטאות אחרות בליגת הקיסוס היא עורכת סינון רב בין המועמדים ללימודים. אחוז הקבלה בשנת 2019–2020 לתואר ראשון (שמיועדים לסיים לימודים ב־2024) עמד על 5.8%. עלות שנת לימודים לתואר ראשון ב־2020–2021 עמדה על כ־$77,690.

==קמפוס ומבנים בולטים==
לאוניברסיטה מספר מתחמים. הקמפוס המרכזי שוכן על שטח של כ־2,000 דונם וממוקם במרכז העיר פרינסטון. קמפוס ג'יימס פורסטל שוכן בין ובין . בנוסף, בבעלות האוניברסיטה מספר נכסים ב.

הבניין הראשון בקמפוס היה , שבנייתו הושלמה ב־1756. הקמפוס התפתח בהדרגה סביב לאולם נסאו במהלך המאה ה־19. הבניינים בקמפוס בנויים במספר סגנונות שונים ובהם סגנון גותי-ויקטוריאני ו שנבנו במהלך תקופת התחייה הגותית, וסגנון , שהפך סטנדרט הבניה מסוף המאה ה־19.

 ממוקמת במרכז הקמפוס, גובהה מגיע ל־32 מטרים והיא מכילה כ־2000 מקומות ישיבה. בניית הכנסייה נערכה בין 1924 ל־1928 בעלות של 2.3 מיליון דולר (כ־30 מיליון דולר במונחי 2012). בעת בנייתה הייתה כנסיית האוניברסיטה הגדולה בעולם. בין 2000 ל־2002 נערך שיפוץ בכנסייה בעלות כוללת של 10 מיליון דולר.

בשנת 1882 נחנך בקמפוס מוזיאון אמנות, המכיל כיום כ־72 אלף פריטים מאוספים שונים המתמקדים באזורי המזרח התיכון, מערב אירופה, סין, ארצות הברית ואמריקה הלטינית.

בצידו הדרומי גובל הקמפוס ב, אגם מעשה ידי אדם הקרוי על־שם אנדרו קרנגי. קרנגי מימן את בניית המאגר לבקשתו של בוגר פרינסטון, בתקווה שספורט החתירה יחליף את עיסוק הסטודנטים בפוטבול, אותו החשיב לספורט "שאינו ג'נטלמני".

== בתי ספר וקולג'ים ==
=== בתי ספר ===
* (1919)
* (1921)
* (1930)
* (1997)

=== קולג'ים למגורים ===
האוניברסיטה מבטיחה דיור לסטודנטים במשך כל תקופת הלימודים, כאשר יותר מ־98% מהסטודטים מתגוררים בשישה קולג'ים למגורים: 
* (1957) 
* (1982) 
* (1983) 
* (1983) 
* (1984)
* (2007).

== ראו גם ==
* בוגרי אוניברסיטת פרינסטון

== קישורים חיצוניים ==

* 

* 

==הערות שוליים==

*
פרינסטון
פרינסטון
קטגוריה:ליגת הקיסוס
קטגוריה:איגוד האוניברסיטאות האמריקניות
קטגוריה:איגוד אוניברסיטאות המחקר
קטגוריה:פורום מנהיגי האוניברסיטאות העולמי
קטגוריה:פרינסטון (ניו ג'רזי)
Interior Gateway Routing Protocol

Interior Gateway Routing Protocol (בראשי תיבות: IGRP) הוא פרוטוקול ניתוב מבוסס וקטור מרחק (distance-vector) לרשתות אוטונומיות (autonomous system) שהומצא על ידי חברת סיסקו בסוף שנות השמונים.

IGRP הומצא על מנת להתגבר על החסרונות של RIP (מספר קפיצות (hop) מקסימלי, וניתוב על בסיס קריטריון אחד) שבאו לידי ביטוי בעיקר ברשתות גדולות ומסועפות. IGRP יכול להשתמש במספר קריטריונים לבחירת הנתיב המועדף, ביניהם - רוחב פס, אמינות, עומס וזמן השהייה. מנהל הרשת יכול לבחור במי מהקריטריונים להשתמש, ואיזה משקל לתת לכל אחד מהם בהחלטה על בחירת הנתיב וכך לוודא שכל חבילת נתונים תעבור בנתיב המועדף בכל זמן נתון. מספר הקפיצות המקסימלי (hop count) של חבילה המנותבת באמצעות IGRP הוא 255 (לעומת 15 ב-RIP).

== מנגנוני יציבות ==
IGRP כולל מספר מנגנונים שמטרתם להבטיח את יציבות מערכת הניתוב ויכולת ההסתגלות שלה לשינויים בטופולוגית הרשת -
=== Hold-down ===
Hold down timers (זמני השהייה) הוא מנגנון שנועד למנוע מצב בו עדכון על שינוי במצב הרשת נעלם בין שטף העדכונים הרגילים. כאשר נתב מקבל עדכון על שינוי במצב הרשת (חיבור שכשל, שינוי בטופולוגיה, נתיב חדש) הוא מתחיל לספור "זמן השהייה" בו הוא יידחה כל עדכון אחר שיתקבל, זמן ההשהייה ארוך יותר מן הזמן שלוקח להפיץ את העדכון החדש בכל רחבי הרשת (convergence time), כך הוא מונע מצב בו העדכון החדש יידרס על ידי עדכון מנתב אחר ברשת שעדיין לא קיבל את העדכון החדש.

=== Split Horizon ===
מנגנון ה"אופק המפוצל" (Split horizon) נועד למנוע לולאות ניתוב (routing loops) ולהקטין את נפח העדכונים ברשת. ההנחה שעומדת בבסיס המנגנון גורסת כי אין תועלת לכלול בעדכון שנשלח לנתב מסוים נתונים שהגיעו מאותו הנתב. כך שאם נתב א' קיבל מידע על נתיב מסוים דרך נתב ב' המידע על אותו הנתיב לא יישלח לנתב ב' - כי ההנחה היא שהנתיב כבר מוכר.

=== poison-reverse ===
במערכת הרשת, poison reverse משמש נתב ברשת להודיע לשכניו כי אחת הרשתות שאליהן הוא מקושר אינה זמינה יותר.

השיטה עובדת כך שהנתב שמזהה כשל בתקשורת עם רשת מסוימת שולח הודעה לכל שכניו כי המרחק בינו לבין הרשת הוא אין סופי
כך למעשה הנתב "מרעיל" את נתיב התקשורת אל הרשת האבודה.

(גודל מקסימלי זה נקרא "infinite" והוא 256 בפרוטוקול IGRP ו16 בפרוטוקול RIP)

השיטה מונעת יצירת לולאות ניתוב.

== EIGRP ==
פרוטוקל ניתוב IP המבוסס על פרוטוקל ה-IGRP של סיסקו.
הפרוטוקול בא לתת מענה יותר אופטימלי מקודמו לשינויים בטופולוגיית הרשת. בנוסף פרוטוקול זה, בניגוד לקודמו, תומך ב-Subnet mask משתנה.

מספר הקפיצות המקסימלי שיעד יכול לקבל בטבלת הניתוב הוא 224, זהו ערך נמוך יותר מה-255 של IGRP וזאת מכיוון שראש מסגרת הניתוב שלו גדול יותר.

EIGRP משתמש במספר פרמטרים על מנת לחשב את המסלול האופטימלי לשליחת המידע: רוחב פס, השהיה, עומס ואמינות.

קטגוריה:פרוטוקולי ניתוב
אבדה

אֲבֵדָה היא חפץ שיצא מרשות בעליו, והבעלים אינו יודע את מקום הימצאו. כאשר אדם אחר מוצא את האבדה ונוטל אותה, היא הופכת למְצִיאָה.

בהלכה נכללת מצוות השבת אבדה, המורה למוצא האבדה לפעול למען השבתה לבעליה.

== סוגיות בתלמוד ==
סוגיית שניים אוחזין בטלית עוסקת במחלוקת בין שניים הטוענים לבעלות על אותה מציאה.

סוגיית ייאוש שלא מדעת עוסקת במעמדה של אבדה שנמצאה לפני שנודע לבעליה שאבדה.

לפי ההלכה האב מקבל את מציאת בתו (הכוונה לאבדה שלא ניתנת להחזרה. אם היא ניתנת להחזרה היא שייכת לבעלים המקוריים). והבעל זוכה במציאת אשתו. לדעת הרא"ש מציאת האשה לבעל גם כאשר אינו משלם לה דמי מזונות, ואילו לדעת הרמ"ה במקרה כזה אינו זוכה במציאתה.

== אבדה בחוק הישראלי ==
בחוקי מדינת ישראל מורה חוק השבת אבדה, תשל"ג-1973: "המוצא אבדה ונוטלה חייב להשיבה לבעלה או להודיע עליה בהקדם למשטרה, זולת אם בנסיבות העניין יש להניח שבעל האבדה התייאש ממנה מחמת מיעוט שוויה".

בביטוח מיטלטלין, שהוא חלק מביטוח רכוש, נכלל לעיתים פרק העוסק בפיצוי שיינתן למבוטח במקרה של אבדה של מיטלטלין שנהוג להוציאם אל מחוץ לבית, כגון תכשיט או מצלמה.

==ראו גם==
* הפקר
* מצא אייפון

==קישורים חיצוניים==

* 

==הערות שוליים==

קטגוריה:רכוש
קטגוריה:השבת אבדה
הימנעות מגיוס

הימנעות מגיוס היא מכלול הדרכים שבהן אפשר להימנע מגיוס חובה לצבא, במדינות או בזמנים בהם הגיוס הוא חובה, כגון ארצות הברית בזמן מלחמת וייטנאם או ישראל. הימנעות מגיוס היא אופציה המשמשת סרבני גיוס, שאינם מעוניינים להצהיר בגלוי על סרבנותם ולשבת בכלא.

למען הדיוק יש להבדיל בין שלושה מושגים:
* הימנעות מגיוס: שימוש בדרכים חוקיות שלא לשרת בצבא.
* השתמטות מגיוס: פעולה בדרכים בלתי חוקיות על־מנת שלא לשרת בצבא.
* אי־גיוס: סירוב של הצבא לגייס אדם, משום שאינו עונה על דרישות הצבא או אינו נחוץ לו.
בשלושת המקרים התוצאה היא פטור מגיוס.

== השתמטות מגיוס יהודים תחת שלטון זר ==
בתקופת גזרת הקנטוניסטים ברוסיה הצארית במאה ה־19, גויסו ילדים יהודים בכפייה לצבא הצארי במטרה להטבילם לנצרות כדרך לחינוך מחדש של דור האוכלוסייה הצעיר שנתפסה כבעייתית על ידי השלטונות. מלבד המרת הדת, משמעות הגיוס הייתה קריעת הילד ממשפחתו ושירות צבאי של 25 שנה לפחות. דרכים שבהן השתמשו בקהילות היהודיות כדי לנסות להשתמט ממכסת המגויסים כללו פדיון הילד בכסף, שוחד, רישום הילדים כמתים ועוד.

האימפריה העות'מאנית הטילה גזרות קשות על היישוב היהודי בארץ ישראל בימי מלחמת העולם הראשונה, שיאן היה הדרישה מחסרי הנתינות להתעת'מן (לקבל אזרחות של האימפריה העות'מאנית) או שיגורשו מהארץ. פועל יוצא מההתעת'מנות היה גיוס אלה שבגיל הגיוס לצבא הטורקי. הדרך להשתמט מגיוס הייתה בריחה מהארץ, לרוב למצרים הקרובה, בתקווה לחזור בקלות לאחר תום המלחמה.

== במדינת ישראל ==

גיוס לצה"ל נעשה בהתאם לחוק שירות ביטחון (נוסח משולב), התשמ"ו-1986. בחוק זה קבועים הכללים המאפשרים הימנעות מגיוס ואי־גיוס. 

לדוגמה: צעירה המקפידה על שמירת מצוות ומצהירה שהכרתה הדתית מונעת ממנה לשרת בצה"ל, היא נמנעת מגיוס. צעירה שאינה שומרת מצוות, אך מביאה ראיות כוזבות לכך שהיא שומרת מצוות ועקב כך אינה משרתת בצה"ל, היא משתמטת מגיוס. צעירה שהשכלתה מצומצמת מאוד עלולה שלא להיות מגויסת אף אם תחפוץ להתגייס, משום שהצבא יעדיף שלא לגייסה.

כל זאת בנוסף לכל אלה שאינם חייבי גיוס בפועל בישראל, כמו גברים ונשים ערבים, נשים דרוזיות, פטור מסיבות בריאות פיזית או נפשית, שחרור מנהלתי לאלה שאינם מגיעים לסף השכלה או נתונים מינימלי ועוד.

==קישורים חיצוניים==

* 

קטגוריה:התנגדות לגיוס חובה לשירות צבאי
קטגוריה:מרי אזרחי
צלם

צלם מקצועי
אנגלי בסטודיו שלו, צילום אנונימי משנת 1850]]
צלם הוא אדם העוסק בצילום, כלומר יצירת תצלומים או קטעי וידאו באמצעות מצלמה.

הפעילות של הצלם יכולה לכלול גם את שירותי העזר הכרוכים בכך. כגון: פיתוח והדפסה של תצלומים, המרה מפורמט דיגיטלי ואליו, וכדומה.

== סוגי צלמים ==
עיסוקי משנה של צלמים הם:
* צילום עיתונות: צילום של אירועים אקטואליים, לשם פרסומם בעיתונות. צילום עיתונות נבדל מתחומים דומים במספר איכויות: תזמון – לתמונה יש משמעות נוספת לנוכח האירועים המפורסמים באותו הזמן. אובייקטיביות – התמונות מתארות את האירוע באופן מדויק והוגן הן בתוכן והן באווירה. נרטיב – התמונות מופיעות לצד אלמנטים חדשותיים אחרים שבונים אצל הקורא הקשרים על בסיס תרבותי.
* צילום אירועים: צלם המשכיר את שירותיו לצורך תיעוד אירועים פרטיים (צילום חתונות הוא סוג של צילום מסוג זה) כגון בריתות, מסיבות, אירועים של חברות, ועוד
* צלם טבע: צלם המצלם נופים, בעלי חיים וצמחים הנמצאים בטבע.
* צילום פורטרטים: צלם המתמחה בצילום בני אדם ובדיוקנאות.
* צילום משפחה: צילום המתמקד במשפחה ונושאים קשורים כמון הריון, לידה, ילדים וכו׳.
* צילום אופנה: צילומי דוגמנות שבדרך כלל שמים דגש על פרטי לבוש ותכשיטים, אך לעיתים קרובות גם על הדוגמנית עצמה.
* צילום אמנותי
* צילום מלחמה: צילום העוסק בתיעוד עימותים חמושים ואורח החיים באזורי קרבות, וכן פעילות שוטפת של הצבא.
* צילום אוויר: צילום המבוצע באמצעות מצלמה המוצבת במטוס, או באמצעי תעופתי אחר.
** צילום תעופה: צילום תעופה וכלי טיס, לרוב בהקשר של תעופה צבאית.
* צילום קולנוע וטלוויזיה
* צילום חתונות: צילום העוסק בכל פעילויות הצילום הקשורות בחתונה. דבר זה יכלול לרוב תצלומים של בני הזוג ביום החתונה, צילום קבלת הפנים, הטקס עצמו ועוד.
* צילום מזון: צילום מאכלים למטרות מסחריות עבור שימוש בפרסומות, אריזות, מתכונים וספרי בישול.
* צילום תת-מימי: צילום הנעשה מתחת לפני המים. בדרך כלל מבצעים צילום תת-מימי תוך כדי צלילה, אך ניתן לעשות זאת גם תוך כדי שחייה, שנורקלינג (Snorkeling) או צלילה חופשית.

== הכשרת צלמים ==
הכשרת צלמים נעשית בדרך כלל במסגרת לימודי תעודה, שבישראל נערכים במכללות ומרכזי הכשרה<ref></ref>. קיימים קורסים בזרמי הצילום השונים, וכן קורסים לצילום וידאו, עיבוד תמונה וכדומה. חלק מן הקורסים מוכרים על ידי משרד העבודה ובוגריהם מקבלים תעודת מקצוע ותעודת גמר מטעם משרד העבודה, כגון קורס צילום סטילס ועיבוד תמונה<ref>[https://web.archive.org/web/20210507041910/https://employment.molsa.gov.il/Employment/ManpowerTraining/SchoolsAndTeachers/Curriculum/Tashkifim/a546-27.pdf תוכנית קורס צילום סטילס ועיבוד תמונה], משרד העבודה, 2018</ref>. במשרד העבודה עורכים גם השתלמויות כגון קורס צילום דיגיטלי<ref>[https://www.gov.il/BlobFolder/dynamiccollectorresultitem/a535-21-5/he/manpower-training_adults_maagar_5_a535.pdf תוכנית קורס צילום דיגיטלי ועיבוד תמונה], משרד העבודה, 2022</ref>. בישראל נערכים גם מסלולים לתואר ראשון בצילום, במסגרת מסלול לימודי הוראת הצילום לתואר B.Ed.FA<ref></ref>. במקרים אחרים, כגון בבצלאל, מוענק תואר בוגר באמנות B.F.A, בוגר באמנות בצילום.

==קישורים חיצוניים==

* קומפוזיציה בצילום - באתר של [https://photostudio.co.il/composition-in-photography/ צלם מוצרים]

* 
==הערות שוליים==

*
קטגוריה:מקצועות האמנות
קטגוריה:מקצועות המדיה
לוסי (שלד)

מוזיאון הלאומי לאנתרופולוגיה במקסיקו סיטי]]
לוסי הוא כינוי ושם נפוץ שניתן בשנת 1974 לשלד מאובן של הומינין, שמספרו הקטלוגי AL 288-1, שגילו בערך 3.2 מיליון שנים, והוא שייך למין אוסטרלופיתקוס אפרנסיס. עקב מבנה האגן, נקבע שהשלד הוא ממין נקבה. השלד התגלה באתר ארכאולוגי הנמצא בעמק נהר האוואש התחתון שבמשולש עפר באתיופיה. השלד שמור במעבדת המוזיאון הלאומי של אתיופיה באדיס אבבה, ודגם שלו נמצא בתצוגה הפתוחה לציבור.

השלד של לוסי הוא אחד השלמים ביותר שהתגלו במהלך חקר האבולוציה של האדם, הוא כולל כ-40% מהשלד המקורי. יתר על כן, כמעט כל חלק החסר בצד אחד של השלד נמצא בצידו השני, ולכן בהנחה סבירה של סימטריה ניתן לשחזר כמעט את כל השלד, להוציא חלקה העליון של הגולגולת ואצבעות הידיים והרגליים. גובהה של לוסי היה 1.1 מטר, ומשקלה היה כ-29 ק"ג, בערך כמו שימפנזה ממוצע. למרות המוח הקטן, עצמות הרגליים דומות מאוד לאלו של האדם הנבון, מה שמצביע בסבירות גבוהה על כך שלוסי ובני מינה הלכו בקומה זקופה.

הפלאואנתרופולוג שמצא את השלד, דונלד ג'והנסון ממוזיאון הטבע של קליבלנד שבאוהיו, האזין לשיר "לוסי ברקיע היהלומים" של להקת הביטלס בזמן שהצוות חגג את הגילוי, וכך קיבל השלד את הכינוי.

גילויה של לוסי נחשב לנקודת ציון חשובה בחקר האבולוציה של האדם. דונלד ג'והנסון הביא את השלד מאתיופיה למוזיאון הטבע של קליבלנד, שם הוא חקר את השלד יחד עם צוותו. אחד השותפים בצוות היה יואל רק, שחקר את הפנים. ג'ונסון פרסם ספר בשם "לוסי", שסיכם את תוצאות המחקר. במשך יותר משלושה עשורים נחשבו לוסי ובני מינה לאבות הקדומים של מין האדם, מהקדומים ביותר שהלכו הליכה זקופה. אולם מחקר שנערך באוניברסיטת תל אביב ב-2007 מצביע על כך שהאוסטרלופיתקוס אפארנסיס לא היה אלא "בן-דוד" של אבות האדם שהשתייך לענף אחר, ונכחד לפני כ-2 מיליון שנים. משמעות המסקנה היא שקיים פער אבולוציוני של יותר ממיליון שנה ללא מאובנים המתוארכים לתקופה הזו.

==ראו גם==
* האדם הקדמון
* פלאואנתרופולוגיה
* אוואש

==קישורים חיצוניים==
דונלד ג'והנסון ומייטלנד אדי. לוסי. ראשית המין האנושי, מסדה, 1985
* 
* 
* 
* 

==הערות שוליים==

קטגוריה:אוסטרלופיתקוס
קטגוריה:אפריקה: ארכאולוגיה
קטגוריה:מאובנים מפורסמים
אמיל בורל

פליקס אדוארד ז'וסטין אמיל בורל (בצרפתית: Félix Édouard Justin Émile Borel; 7 בינואר 1871 – 3 בפברואר 1956), מדינאי ומתמטיקאי צרפתי.

בורל נולד בשנת 1871. את השכלתו רכש בבית הספר אקול נורמל סופרייר, שבו שימש לאחר מכן כמורה ומנהל משנת 1897 ועד שנת 1909. בשנה זו נתמנה לפרופסור למתמטיקה בסורבון. בשנת 1921 נבחר לאקדמיה הצרפתית למדעים.

בורל היה חבר של המפלגות הסוציאליסטית והרדיקל-סוציאליסטית הצרפתיות. כחבר פעיל במפלגות אלה נבחר לבית הנבחרים הצרפתי בשנת 1924, ובשנת 1925 מונה לשר הימיה של ממשלת צרפת. במהלך מלחמת העולם השנייה היה בורל חבר בתנועת ההתנגדות הצרפתית עד למעצרו ב-1941 על ידי הגרמנים.

כמתמטיקאי התפרסם בורל בעיקר בשל תרומותיו לתורת המידה ותורת ההסתברות. בשנים 1921–1927 פרסם בורל ארבעה מאמרים שעסקו בתורת המשחקים.

בשנת 1940 כתב, בצוותא עם אנדרה שרון ספר על התאוריה המתמטית של משחק הברידג'. הספר נקרא: Théorie Mathématique du Bridge. הספר עוסק בהסתברויות בברידג'.

בורל מת בשנת 1956 בפריז.

אחד המכתשים על הירח קרוי על שמו.

== מושגים הקרואים על שמו ==
* הלמה של בורל-קנטלי
* הלמה של בורל
* קבוצת בורל
* משפט היינה-בורל
* הפרדוקס של בורל-קולמוגורוב
* הסכום של בורל

==ראו גם==
* אנדרה שרון
* משפט הקוף המקליד

==קישורים חיצוניים==

* 

קטגוריה:קצרמר פוליטיקאים
קטגוריה:פוליטיקאים צרפתים
קטגוריה:מתמטיקאים צרפתים
קטגוריה:חוקרי תורת ההסתברות
קטגוריה:סגל אוניברסיטת ליל צפון צרפת
קטגוריה:חברי תנועת ההתנגדות הצרפתית
קטגוריה:שרי ממשלת צרפת
קטגוריה:סגל אקול נורמל סופרייר
קטגוריה:בוגרי אקול נורמל סופרייר
קטגוריה:מעוטרי מדליית הרזיסטנס
קטגוריה:זוכי מדליית הזהב של CNRS
קטגוריה:חברי האקדמיה הצרפתית למדעים
קטגוריה:צרפתים שנולדו ב-1871
קטגוריה:צרפתים שנפטרו ב-1956
ז'אק אדמר

ז'אק סלומון אָדָמָר (בצרפתית: Jacques Salomon Hadamard; 8 בדצמבר 1865 – 17 באוקטובר 1963), מתמטיקאי יהודי-צרפתי, בין המתמטיקאים הבודדים במאה ה-20 שתחום עבודתם הקיף את מרבית ענפי המתמטיקה.

==קורות חיים==
אדמר נולד בוורסאי בשנת 1865. את השכלתו רכש בפריז וכבר בשלב מוקדם של חינוכו הפגין מצוינות וכושר למידה. בשנת 1884 החל לפרסם מחקרים מדעיים. בשנת 1893 מונה למשרת פרופסור למתמטיקה בעיר בורדו, ובשנת 1896 עבר לאוניברסיטת סורבון בפריז. באותה שנה פרסם, במקביל לוואלה פוסן, את ההוכחה הראשונה למשפט המספרים הראשוניים, ההישג המדעי החשוב ביותר שלו. בשנת 1909 החל ללמד באקול פוליטקניק בעיר, משרה שהחזיק עד שנת 1937. במהלך שנים אלה, בשנת 1912 התקבל כחבר באקדמיה למדעים הצרפתית.

פרשת דרייפוס הייתה בעלת השפעה רבה על אדמר, והוא היה אחד מהלוחמים העיקריים להוכחת חפותו של אלפרד דרייפוס (שהיה קרוב של אשתו של אדמר). הפרשה גיבשה את השקפותיו על העם היהודי ומקומו בין העמים.

אדמר היה פעיל בתנועת למען אחווה בין העמים, והיה חבר כבוד בהנהלת האוניברסיטה העברית, חברות שבתוקפה גם ביקר בארץ ישראל. בזמן עלייתו של הנאציזם בגרמניה הגיש אדמר עזרה וסיוע למדענים יהודים ולא יהודים רבים שנמלטו מגרמניה הנאצית.

לאחר כיבוש צרפת על ידי הנאצים, ברח אדמר יחד עם משפחתו לארצות הברית, שם שהה במהלך מלחמת העולם השנייה, עבר לבריטניה, למשך שנה, ומשם חזר לצרפת לאחר סיומה של המלחמה. ב-1950, כשפנה לבקש ויזה לקונגרס המתמטי שנערך באותה שנה בקיימברידג', סירב משרד החוץ האמריקאי לבקשה, משום שאדמר נחשד בקומוניזם. רק לחץ כבד מצד אנרי קרטן, שהיה אז נשיא החברה המתמטית הצרפתית, סייע להפוך את ההחלטה.

מחקרו המדעי של אדמר היה רחב ורב-היקף, וכלל בין השאר את תחילתו של המחקר המודרני בטורי חזקות, הוכחת משפט המספרים הראשוניים, חקר הגאומטריה, ההידרודינמיקה, האנליזה המתמטית ועוד.

אדמר מת בשנת 1963 בגיל 98 (פוסן, שותפו להוכחת משפט המספרים הראשוניים, מת בשנת 1962, בגיל 96).

==קישורים חיצוניים==

* 
* 
* 

==הערות שוליים==

קטגוריה:סגל אוניברסיטת קולומביה
קטגוריה:מתמטיקאים יהודים צרפתים
קטגוריה:סגל קולז' דה פראנס
קטגוריה:סגל אוניברסיטת פריז
קטגוריה:יהודים חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:סגל אקול פוליטקניק
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:יהודים זוכי מדליית הזהב של CNRS
קטגוריה:צרפתים שנולדו ב-1865
קטגוריה:צרפתים שנפטרו ב-1963
Kid A

Kid A הוא אלבום האולפן הרביעי של להקת הרוק הבריטית רדיוהד אשר הוקלט בין 1999 לבין 2000. האלבום נכנס היישר למקום הראשון במצעד המכירות האמריקאי, על אף סירוב הלהקה לשחרר סינגל רשמי מהאלבום לפני יציאתו. אך דווקא תוכנו של האלבום הוא האספקט הכי מפתיע שלו, במיוחד לאלו שציפו לאלבום המשך ל-OK Computer, שהצליח בצורה יוצאת דופן. במקום זאת, האלבום נטה יותר לצליל אלקטרוני ושילב בתוכו כלי נגינה מגוונים בשילוב אפקטים של תכנות ועריכה ממוחשבת.

האלבום, שיצא לאור לחנויות בשנת 2000, היה שונה לגמרי מקודמו: רובו הורכב משירים אלקטרוניים וקצביים, בניגוד לאלבומם הקודם שרובו הורכב משירי רוק מלודיים. בעקבות שניותו במחלוקת, האלבום התקבל באמביוולנטיות בקרב הקהל: מעריצים רבים של הלהקה סלדו מהצליל האלקטרוני המאפיין אותו, בעוד שאחרים ורוב מבקרי המוזיקה הופתעו לטובה מהתפנית החדה והמרעננת שעברה הלהקה (שניגנה עד אז בעיקר רוק אלטרנטיבי ששילב בתוכו השפעות אלקטרוניות מינוריות). האלבום נמכר היטב ונכנס היישר למקום הראשון במצעדי המכירות בארצות הברית והתברג במקומות גבוהים גם בשאר העולם.

ב-2004, האלבום דורג כמקום 67 ברשימת 500 האלבומים הגדולים בכל הזמנים של מגזין הרולינג סטון.

בשנת 2009, במצעד הרשמי של האלבומים הגדולים של העשור הנערך על ידי מגזין הרולינג סטון, האלבום הגיע למקום הראשון.

ברשימת 200 האלבומים הגדולים של שנות האלפיים שערך אתר האינטרנט פיצ'פורק, שוב הגיע האלבום למקום הראשון.

ב-2020, האלבום דורג במקום ה-20 ברשימת 500 האלבומים הגדולים בכל הזמנים המחודשת של מגזין הרולינג סטון. מגזין Spin כלל את האלבום במקום ה-33 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.<ref></ref>

== רשימת השירים באלבום ==

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי 2000
קטגוריה:אלבומי רדיוהד
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי חברת פרלופון
קטגוריה:אלבומי חברת קפיטול רקורדס
אהמט נג'דט סזר

אהמט נג'דט סזר (בטורקית: Ahmet Necdet Sezer; נולד ב-13 בספטמבר 1941) הוא משפטן טורקי שכיהן בעבר כשופט בית המשפט לחוקה וכנשיא טורקיה העשירי.

==ביוגרפיה==
סזר נולד באפיונקראהיסר וסיים את לימודיו התיכוניים בעיר ב-1958. הוא הוסמך במשפטים בפקולטה למשפטים באוניברסיטת אנקרה ב-1962, והחל את הקריירה שלו כשופט באנקרה. סזר כיהן כמשקיף בבית המשפט העליון לערעורים באנקרה.

ב-1978 קיבל תואר LL.M במשפט אזרחי מטעם אוניברסיטת אנקרה.

ב-7 במרץ 1983 נבחר לתפקיד שופט בבית המשפט העליון לערעורים, לאחר שזכה להמלצתם של שלושה מחברי ועדת התכנון של בית המשפט העליון. ב-1988 נבחר לתפקיד חבר בית המשפט לחוקה של טורקיה על ידי הוועדה, וב-6 בינואר 1998 נבחר לשופט העליון של בית המשפט לחוקה.

בשנת 2000 בחרה בו האספה הלאומית הגדולה של טורקיה לנשיאהּ העשירי של טורקיה במקום סוליימאן דמירל, אשר כיהן בתפקיד במשך שבע שנים. סזר נכנס לתפקידו ב-16 במאי 2000 וסיימו ב-16 במאי 2007. לאחר מכן שימש בתפקיד עד לבחירתו של עבדוללה גול לנשיא האחד-עשר של טורקיה, ב-28 באוגוסט 2007.

סזר ידוע כתומך בחילון טורקיה ובכניסת טורקיה לאיחוד האירופי בהתאם להשקפת הממשלה. מאז כניסתו לתפקיד היו מקרים שבהם הביע השקפה החולקת על זו של ראש הממשלה, רג'פ טאיפ ארדואן.

==קישורים חיצוניים==

* [https://web.archive.org/web/20111004180857/http://www.tccb.gov.tr/pages/past_presidents/ahmet_necdet_sezer/ אהמט נג'דט סזר באתר נשיאי טורקיה]

קטגוריה:נשיאי טורקיה
קטגוריה:בוגרי אוניברסיטת אנקרה
קטגוריה:טורקים שנולדו ב-1941